এ প্রেক্ষিতে ঢাকার এক নম্বর দ্রুত বিচার ট্রাইব্যুনালের তৎকালীন বিচারক মো. মাজদার হোসেন ওই বছরের ৩ আগস্ট মামলাটি অধিকতর  তদন্তের আদেশ দেন। একই সাথে দুই মাসের মধ্যে তদন্ত সম্পন্ন করে প্রতিবেদন জমা দিতে পুলিশের আইজিকে নির্দেশ দেন। হত্যা, হত্যাচেষ্টা এবং বিস্ফোরক আইনের পৃথক দুটি মামলার অধিকতর তদন্তের জন্য একই বছরের ১৩ আগস্ট সিআইডির বিশেষ পুলিশ সুপার আব্দুল কাহার আকন্দকে দায়িত্ব দেয়া হয়। এরপর সম্পূরক চার্জশিট দিতে দুই বছরে ১৪ দফা সময় নেয়া হয়।